El cinema Tívoli rep la inesperada visita del director Daniel Monzón
2025-07-24

Com tots els caps de setmana, el Tívoli obria les seues portes a una nova sessió cinematogràfica. Una sessió que, en aquesta ocasió, tenia com a protagonista a la divertidíssima pel·lícula espanyola “Yucatán”. I, quia ha sigut la sorpresa del públic que esperava en la taquilla per a traure la seua entrada que han vist com era el propi director del film, Daniel Monzón, qui estava en la taquilla.

Tant el personal de l’IMCJB com el públic que treia l’entrada per a gaudir de la pel·lícula, i el propi operador de cinema i taquiller, no donaven crèdit a tan destacada visita. Acompanyat d’un grup d’amics, Daniel Monzón es va desplaçar fins al Tívoli per a veure com reaccionava el públic de Burjassot en la projecció de la seua pel·lícula i, no va poder ser millor aqueixa resposta, ja que més de 1.000 persones van poder riure amb la projecció de Yucatán.

Daniel, no solament va signar el cartell de la pel·lícula que estava en el Tívoli, escrivint en ell “Un abrazo del tamaño de un crucero a las míticas gentes del IMCJB”, sinó que va mostrar també la seua proximitat i el seu agraïment en veure que s’havien programat totes les sessions amb la seua pel·lícula.

Una gran visita per al Tívoli que cada setmana aposta per la millor programació cinematogràfica, a preu molt assequible, per a les veïnes i els veïns de Burjassot.